CELEX: 62014TA0831
Language: sk
Date: 2017-11-14 00:00:00
Title: Vec T-831/14: Rozsudok Všeobecného súdu zo 14. novembra 2017 – Alfamicro/Komisia („Arbitrážna doložka — Dohoda o grante uzavretá v rámci rámcového programu pre inovácie a konkurencieschopnosť (CIP) (2007-2013) — Správa o audite — Oprávnené náklady — Vrátenie vyplatených súm — Proporcionalita — Legitímna dôvera — Právna istota — Zásada riadnej správy vecí verejných — Povinnosť odôvodnenia — Úprava návrhov v priebehu konania — Započítanie pohľadávok — Protinávrh — Úroky z omeškania“)

8.1.2018   
            
            
               SK
            
            
               Úradný vestník Európskej únie
            
            
               C 5/26
            
         Rozsudok Všeobecného súdu zo 14. novembra 2017 – Alfamicro/Komisia
   (Vec T-831/14) (1)
   
   ((„Arbitrážna doložka - Dohoda o grante uzavretá v rámci rámcového programu pre inovácie a konkurencieschopnosť (CIP) (2007-2013) - Správa o audite - Oprávnené náklady - Vrátenie vyplatených súm - Proporcionalita - Legitímna dôvera - Právna istota - Zásada riadnej správy vecí verejných - Povinnosť odôvodnenia - Úprava návrhov v priebehu konania - Započítanie pohľadávok - Protinávrh - Úroky z omeškania“))
   (2018/C 005/34)
   Jazyk konania: portugalčina
   
      Účastníci konania
   
   
      Žalobkyňa: Alfamicro – Sistemas de computadores, Sociedade Unipessoal, Lda. (Cascais, Portugalsko) (v zastúpení: pôvodne G. Gentil Anastácio, D. Pirra Xarepe a L. Rodrigues Carvalho, neskôr G. Gentil Anastácio a D. Pirra Xarepe, advokáti)
   
      Žalovaná: Európska komisia (v zastúpení: J. Estrada de Solà a P. Guerra e Andrade, splnomocnení zástupcovia)
   
      Predmet veci
   
   Na jednej strane návrh na základe článku 272 ZFEÚ smerujúci v podstate k tomu, aby sa konštatovala neexistencia pohľadávky, ktorú Komisia údajne má voči žalobkyni na základe dohody o grante č. 238882 týkajúcej sa financovania Úniou projektu „Save Energy“, uzavretej v rámci rámcového programu pre inovácie a konkurencieschopnosť (2007-2013) stanoveného rozhodnutím Európskeho parlamentu a Rady č. 1639/2006/ES z 24. októbra 2006 (Ú. v. EÚ L 310, 2006, s. 15), a na druhej strane protinávrh smerujúci v podstate k uloženiu povinnosti žalobkyni vrátiť grant neoprávnene vyplatený na základe vyššie uvedenej dohody o grante
   
      Výrok rozsudku
   
   
               1.
            
            
               Žaloba podaná spoločnosťou Alfamicro – Sistemas de computadores, Sociedade Unipessoal, Lda sa zamieta.
            
         
               2.
            
            
               Alfamicro – Sistemas de computadores, Sociedade Unipessoal, Lda je povinná zaplatiť Európskej komisii sumu 277 849,93 eur zvýšenú o úroky z omeškania vo výške 26,88 eur za každý deň omeškania od 20. júna 2015.
            
         
               3.
            
            
               Alfamicro – Sistemas de computadores, Sociedade Unipessoal, Lda je povinná nahradiť trovy konania.
            
         
      (1)  Ú. v. EÚ C 73, 2.3.2015.